erstellt am 01.12.2005 um 21:09:55 Uhr - Eintrag Nummer 7693   Pep du vrlangsch viel. Zu viel findi. Du chasch vo mir ned vrlange, dass ich wirklich absolut unbegründeti Aschuldigunge wie die ebbe vo dr Denebola (mit em umeritte) ärnst nimm.  Das isch jetzt wirklich frey erfunde und das zeigt, uff was für emene Niveau sich gwüssi bewege. Oder du sälber seisch "ich üssere mi nüm zu däm Thema" und am Tag druff üsserisch di doch wider zu däm Thema. Was lauft? Tuet mir ächt leid, doch wie söll me soöbis chönne ärnst näh? D'Denebola hät nochhär no e SMS gschriebe, si heig eifach mühse d'Mucha in Schutz näh. In däm Fall frog ich mi, was das für e Art und Wies isch, öber in Schutz z'näh?! Und vor allem, hät das d'Mucha no nötig?! Also ich trau dr Mucha  zue, dass si sich sälber wehre cha, wenn's nötig isch.    Weisch ich find das jo toll vo dir, dass du mi uff Pünkt uffmerksam mache möchtisch, wo'n ich linear und stur seh. Isch's jedoch ned langsam so, dass du di Sturi bisch, wenn du immer nonig realisiert häsch, dass eifach ned alli di glichi Meinig in däm Punkt händ. Und ich ghör zu denne. Es git paar die finde es isch abrocht gsi und paar die finde es isch ned abrocht gsi. Do sind beidi Site genau glich stur und do wird sich nüt me dra  ändere, glaub mir. Sälbst wenn no 100 Iträg zu däm Thema folge. Also mi stresst's jo ned, doch ich frog mi, was drmit bezwäckt wärde möcht. Du chasch jedefalls Gift druff näh, dass wenn als nögst's wider e Aschuldigung folgt, dass ich mi denn erneut zwunge seh, z'antworte. Eifach z'vrstumme isch bekanntlich ned mini Art. Ich plädier jedoch für en Themawächsel, will d'Fronte händ sich erhärtet und sachlich diskutiere isch glaubs nüm möglich. Vor allem wird sich nüt ändere. S'Ganze isch folglich e puuri Vrschwändig  wo im Ändeffäkt allne schadet.